சரவணா ஸ்டோர்ஸ்

சரவணா ஸ்டோர்ஸ் (Saravana Stores) என்பது 1970 ஆம் ஆண்டில் ஒற்றைக் கடையாக தொடங்கப்பட்டு பின்னர் சில்லறை விற்பனைக் கடைகளின் சங்கிலித்தொடராக பல கிளைக் கடைகளாக விரிந்த ஒரு நிறுவனம் ஆகும். இது இந்தியாவின் மிகப்பெரிய குடும்பத்திற்கு சொந்தமான சில்லறை வணிக சங்கிலித் தொடர் கடைகளாகும்."'We will all be slaves to MNCs,' says Saravana Stores founder""India's Retail Store Wars- Google Books" பிக்பசாரின் கிஷோர் பியானி கருத்துப்படி, இது இந்தியாவின்  ஒரு வட்டாரத்தில் முதல் இடத்தில் உள்ள  சில்லறை விற்பனை நிலையமாகும்.

சரவணா ஸ்டோர்ஸ் 1970 செப்டம்பர் 4 அன்று சென்னை, தி நகரில் ஒரு பாத்திரக் கடையாக மட்டும் துவக்கப்பட்டது. இது சிறிதுசிறிதாக வளர்ந்து வீட்டுக்கு தேவையான அனைத்து பொருட்களையும் விற்கும் அங்காடியாக 1998 இல் உருவானது.ஆன்லைன் வர்த்தகத்தை மிஞ்சும் அண்ணாச்சி கடை, இந்து தமிழ், 2020 மார்ச், 2

 இருப்பிடங்கள் 
சரணா ஸ்டோர்ஸ் நிறுவனமானது சென்னையில் தியாகராய நகர், புரசைவாக்கம், குரோம்பேட்டை, போரூர், பாடி, சோழிங்கநல்லூர் மற்றும் உஸ்மான் சாலையில் என ஏழு கடைகளை இயக்குகிறது. இந்நிறுவனமானது மதுரை, திருநெல்வேலி மற்றும் கோவையில் மிகப்பெரிய கடைகளைக் கொண்டுள்ளது.  வேகமாக வளர்ந்து வரும் இந்த நிறுவனமானது மும்பை, தில்லி மற்றும் பெங்களூரில் கடைகளை திறக்க திட்டமிட்டுள்ளது."Big retail brands skipping profitable markets?" இந்நிறுவனம் திருநெல்வேலி மற்றும் மதுரை ஆகிய இடங்களில் சரவணா செல்வரத்தினம் கடைகளையும் நடத்தி வருகிறது.

 வருவாய் 
2008 ஆம் ஆண்டில், இந்த நிறுவனத்தின் ஆண்டு வருவாய் சுமார் 6.50    பில்லியன் ரூபாய் (200 மில்லியன் அமெரிக்க டாலர்கள்) என அறிவித்தது."UNSUNG HEROES OF INDIAN RETAILING""Total Turnover"

 100% பால் அடிப்படையிலான ஐஸ்கிரீம் 
2004 ஆம் ஆண்டில், சரவாணா ஸ்டோர்ஸ் குழுமம் ஜமாய் என்ற புதிய ஐஸ்கிரீம் பிராண்டை அறிமுகப்படுத்தியது. இது சென்னையில் தயாரிக்கப்பட்ட 100% பால் சார்ந்த ஐஸ்கிரீம் பிராண்டாகும், இது தமிழ்நாடு முழுவதும் விற்கப்படுகிறது. இது ஒரு நாளைக்கு 10000 லிட்டர் ஐஸ்கிரீம் உற்பத்தியைக் கொண்டுள்ளது. இது ஒரு நாளைக்கு சுமார் 30000 லிட்டர் என விரிவடையும் என்று எதிர்பார்க்கப்படுகிறது. 

 தீவிபத்து
2008 செப்டம்பர் 2,  அன்று, சரவணா ஸ்டோர்ஸ் கடை கட்டிடத்திற்குள் ஏற்பட்ட தீ விபத்தில் இரண்டு ஊழியர்கள் இறந்தது மட்டுமல்லாது, பல கோடி ரூபாய் மதிப்புக்கு சேதங்கள் ஏற்பட்டன. இதற்கு காரணமாக அங்கீகரிக்கப்படாத கட்டுமானம் மற்றும் பாதுகாப்பு நடவடிக்கைகளை புறக்கணித்ததே காரணம் என்று நம்பப்படுகிறது. 
ஆனால் உரிமையாளரின் வரவுக்கு மிறிய சொத்து உரிமை கணக்கெடுப்பில் இழப்பு என்று காரணம் காட்டுவதற்காக தன்னிச்சையாக இந்த கடை தீவிபத்து ஏற்படவில்லை என்றும் கூறப்படுகிறது.

 குறிப்புகள் 

 வெளி இணைப்புகள் 
 ஸ்டோர்ஸ் வலைத்தளம் 
 சில்லறை: கடையில் என்ன இருக்கிறது? இந்தியா டுடே கட்டுரை 
 SARAVANA STORES சரவணா ஸ்டோர்சின் முகநூல் பக்கம்

பகுப்பு:சென்னையை மையமாகக் கொண்ட நிறுவனங்கள்
பகுப்பு:தமிழ்நாட்டில் நெசவுத் தொழில்